da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da en en en da it da it it en en da da da en da da sv tr en da da da da da da en en da en da da da da da da da da da et da da fr da en da pt da da da da da da da da da da da en da da da da da da da da da da da da da en sv de da sv da da da da en da da da da da da da da en nb da nl da da it da da da da da nb da da da en da da da da da da da da it de es eo da da da da da da sv pl en en en de eu en en en en eu en en en en sv da da da en da fr da da da da sv fr de en en en en en da en en en en en nb en en en en en da en en en en en da en en en en en en da en en en da it da it es da da en en da de de en nn da en da de de da da en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hvad er Enerzair® Breezhaler®, komb.? - Find information på Medicin.dk
Enerzair® Breezhaler® bruges til behandling af
Enerzair® Breezhaler® er et middel mod astma. Kombination af binyrebarkhormon, beta2-stimulerende middel og et antikolinergt middel til inhalation.
Enerzair® Breezhaler® anvendes som regelmæssig behandling af astma.
Voksne. 1 kapsel 1 gang dgl.
Dosis bør tages på samme tidspunkt hver dag.
Ingen erfaring vedr. børn og unge under 18 år.
Inhalationspulver i kapsler inhaleres ved hjælp af inhalator (Breezhaler).
Evt. medfølgende sensor er beregnet til brug sammen med en særlig app (”Propeller”). Sensor og app påvirker ikke hvordan midlet skal tages.
Instruktionsfilm om anvendelse af Sensoren kan ses på indlægssedlen.
Brug af evt. medfølgende sensor
Sensoren bruges sammen med en særlig app ("Propeller"), der kan installeres på IOS og Android enheder. Sensoren forbinder sig til enheden via Bluetooth.
Sensoren påvirker ikke administration eller afgivelse af lægemidlet. Inhalatoren kan bruges normalt, selvom sensoren ikke har forbindelse til app'en.
Sensoren klikkes på bunden af Breezhaler® inhalatoren. Stil evt. sensoren på en plan flade og før inhalatoren med bunden først ned i holderen på sensoren til der høres et klik. Tryk herefter på knappen på bunden af sensoren for at aktivere den.
Sensoren fjernes fra inhalatoren ved at presse ind på den klare plastik tab på sensoren, samtidigt med at inhalatoren forsigtigt trækkes ud af sensoren.
Før en ny inhalator tages i brug, flyttes sensoren til den nye inhalator.
Se brugsvejledningen i pakken for nærmere beskrivelse af hvordan sensoren og appen anvendes.
Dette lægemiddel har skærpet indberetningspligt. Alle eventuelle bivirkninger ved brugen skal derfor indberettes til Lægemiddelstyrelsen, se Lægemiddelstyrelsen (Meld en bivirkning).
Flere end 10 ud af 100 personer får bivirkningen.
Højst 10 ud af 100 personer får bivirkningen.
Svamp i munden, Betændelse i mave-tarmkanalen.
Muskelkramper, Muskel- og ledsmerter.
Talebesvær, Hoste, Smerter i svælget.
Højst 1 ud af 100 personer får bivirkningen.
I enkelte tilfælde er set muskelsammentrækninger i luftrørene ved inhalationsbehandling.
Specielt ved behandling i lang tid med høje doser, kan der være risiko for bivirkninger andre steder end luftvejene, bl.a. påvirkning af binyrebarkfunktionen, Cushings syndrom (fx måneformet ansigt, tynde arme og ben, kraftesløshed), fald i knogletætheden og i mere sjældne tilfælde (især hos børn) psykisk påvirkning i form af fx depression, angst og aggressivitet. Risikoen for disse bivirkninger er langt mindre ved inhalation, end ved binyrebarkhormonbehandling med tabletter eller indsprøjtning.
Stressøje (sløret syn pga. væskeansamling bag nethinden) er set ved behandling med binyrebarkhormoner.
Læs generelt om bivirkninger
For at fjerne rester af midlet i munden efter inhalation skal du skylle munden med vand, som derefter spyttes ud.
Ved høje doser kan ses påvirkning af binyrebarkfunktionen, som dog normalt er uden praktisk betydning.
Du bør sørge for at få tilstrækkeligt kalk og D-vitamin under behandlingen.
Hvis midlet har virket på ens astma og man pludseligt stopper behandlingen, er der øget risiko for et akut astmaanfald.
Midlet skal anvendes med forsigtighed ved:
Hjerte-kar-sygdomme (fx forstyrrelse af hjerterytmen, hjertekrampe, sygdom i hjertemuskulaturen, forsnævring af hjerteklapperne, åreforkalkning, forhøjet blodtryk, udposning af pulsåre)
Infektion i luftvejene med svampe eller virus.
Risiko for nedsat mængde kalium i blodet (ses fx ved alvorlig KOL med lavt indhold af ilt i blodet).
Ved dårligt fungerende lever er der større risiko for, at midlet påvirker resten af kroppen og ikke kun luftvejene.
Brug af anden medicin
Det er vigtigt at informere lægen om alle de lægemidler, du tager.
Visse beta-blokkere (midler mod forhøjet blodtryk) kan nedsætte virkningen af Enerzair® Breezhaler®.
En række midler (bl.a. nogle antibiotika, svampemidler og midler mod HIV) kan øge risikoen for bivirkninger fra andre steder i kroppen end luftvejene.
Visse andre lægemidler med såkaldt antikolinerg virkning kan forstærke Enerzair® Breezhaler® bivirkninger, og behandling med disse lægemidler bør stoppes, hvis det er muligt.
Bør ikke anvendes pga. manglende viden. Denne tekst afviger fra firmaets godkendte produktinformation (produktresumé).
Læs mere om gravide og medicin
Bør ikke anvendes pga. manglende viden.
Læs mere om ammende og medicin
Må tappes. Om du kan tappes, afhænger dog af din sygdom.
Læs mere om bloddonorer og medicin
Anvendelse medfører udelukkelse fra sportsstævner.
Læs mere om doping
Virker lokalt i luftvejene.
Midlet indeholder dels et binyrebarkhormon (mometason), der hæmmer de vævsreaktioner, som ses ved astma, dels indacaterol (beta2-stimulerende middel.) og glycopyrronium (antikolinergt middel), der udvider luftrørene (bronkierne), som fører luften ned i lungerne. Herved lettes luftpassagen til og fra lungerne.
Halveringstiden i blodet (T½) er ca. 4,5 timer for mometason, 40-52 timer for indacaterol og 33-57 timer for glycopyrronium.
Se Instruktioner for anvendelse.
Mundstykke og inhalator aftørres med en ren tør klud.
Undgå brug af vand eller anden væske.
Inhalationspulver i kapsler, hårde.
En leveret dosis indeholder 114 mikrogram indacaterol, 46 mikrogram glycopyrronium og 136 mikrogram mometasonfuroat, svarende til at en kapsel indeholder 150 mikrogram indacaterol (som acetat), 63 mikrogram glycopyrroniumbromid og 160 mikrogram mometasonfuroat.
Beregnet til inhalation ved hjælp af speciel inhalator (Breezhaler®).
Hvis du opfylder visse betingelser, kan du normalt få tilskud. Spørg din læge.
Pakninger, priser, tilskud og udlevering
inhalationspulver, kapsler 114+46+136 mikrogram
inhalationspulver, kapsler 114+46+136 mikrogram
30 stk. (blister) + inh.
inhalationspulver, kapsler 114+46+136 mikrogram
90 stk. (blister) + 1 inh.
Læs mere om tilskud
Læs mere om udlevering
Inhalationspulver, kapsler  114+46+136 mikrogram  + Breezhaler og Propeller sensor
Breezhalerens mundstykke set oppefra
Propeller sensor til montering i bunden af Breezhaleren
Propeller sensor til montering i bunden af Breezhaleren
Information til sundhedsfaglige om
20.04.2022. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne. Indholdet på Medicin.dk – Borger kan ikke erstatte rådgivning eller behandling af en sundhedsprofessionel, (fx læge, farmaceut, sygeplejerske eller farmakonom).
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø